ખૂન, બળાત્કાર, અપહરણ કે લૂંટના કિસ્સાઓમાં ચોરી, ઠગાઇ, લુચ્ચાઇ, છેતરપિંડી અને દગાખોરીમાં સત્તા મેળવવાની કે જાળવી રાખવાની રીતોમાં, હિંસાની અવનવી રીતોમાં આપણે જે વિકાસ કર્યો છે એમાં દુર્બુદ્ધિરૂપી ‌બુદ્ધિનો વિકાસ થયો ન કહેવાય? પ્રાણીઓની કતલ, ઇન્જેકશન આપી ઘેટાંમાંથી વાળરૂપે ઊન ખેેંચવાની અસહ્ય પીડાકારક રીતો, વૃક્ષોનાં આડેધડ થતાં છેદન કે દૂધ આપવાની ક્ષમતા પૂરી થઇ ગઇ હોવા છતાં ઇન્જેકશન આપીને પરાણે દૂધ કઢાવવાની જંગલી રીતોમાં આપણે હિંસાને સમજી શકતા જ નથી ત્યારે માત્રને માત્ર અર્થ-ઉપાર્જનને મહત્ત્વ આપનારા આપણે કયાં આવીને ઊભા છીએ એનો કયારેય વિચાર કર્યો છે ખરો?